cyanic-selkie/wikianc huggingface dataset:
Macromedia Authorware
Sejarah
Nama pertama Authorware ialah "Jalan Tindakan" (CoA; bahasa Inggeris: Course of Action). Atur cara pertama itu hanya boleh digunakan dengan Macintosh dan menghasilkan aturcara-aturcara masa jalanan untuk DOS. Authorware muncul kemudian dan menghasilkan versi-versi masa jalanan DOS sehingga sekitar 2.0 yang merupakan versi Windows yang pertama.
Authorware bergabung dengan MacroMind-Paracomp pada tahun 1992 untuk membentuk Macromedia. Pada Disember 2005, Macromedia bergabung pula dengan Adobe di bawah nama Sistem Adobe. Versi Authorware yang paling terkini ialah versi 7.02; versi 7 diterbitkan pada tahun 2003. Sehingga masa ini, Adobe masih belum mengumumkan sebarang rancangan untuk menerbitkan versi Authorware yang baru.
Penggunaan dan ciri-ciri
Struktur persekitaran pengarangan Authorware menggalakkan penggunaan interaksi yang kaya. Gaya tersendiri Authorware tertumpu pada satu ikon pusat, iaitu ikon interaksi, yang bukan sahaja membenarkan berbagai-bagai jenis suap balik pengguna yang rumit malahan mencadangkannya, berbanding dengan perisian-perisian yang lain yang hanya membenarkan pilihan-pilihan yang biasa. Suap balik pengguna termasuk mengalihkan objek ke lokasi yang lain atau mengikut garis yang tertentu serta juga klik pada objek, selain daripada teks, penekanan kekunci dan ciri-ciri lain yang biasa.
Kelebihan Authorware yang asal dalam bidang pendidikan boleh dikesani kepada model-model pedagogi berasaskan pandangan-pandangan para penyokong 	 Konstruktivisme.
Aturcara-aturcara Authorware bermula dengan mencipta "garis aliran" yang merupakan carta aliran yang menunjukkan struktur atur cara pengguna. Pengguna boleh menambahkan dan mengendalikan berbagai-bagai teks, grafik, animasi, bunyi, dan video, serta mengembangkan keinteraktifan dan menambahkan berbagai-bagai unsur pandu arah seperti pautan, butang, dan menu. Filem-filem Macromedia Flash dan Macromedia Director boleh juga dimasukkan ke dalam sebuah projek Authorware. Seperti dengan XCMD Hiperkad, Xtra (Macromedia) atau aplikasi pemalam yang lain juga boleh dipergunakan untuk mengukuhkan kefungsian Authorware. Keupayaan Authorware boleh dimanfaatkan lagi dengan menggunakan pemboleh ubah, fungsi, dan ungkapan. Authorware juga boleh mentafsirkan kedua-dua bahasa penskripan hak milik dan JavaScript versi 1.5.
Dengan berlalunya masa, Authorware telah hilang kekhususannya dari segi reka bentuk grafik, interaksi, dan perintegrasian kerana penambahan penskripan untuk mengukuhkan keupayaannya telah menjejaskan reka bentuknya yang mudah dan kemas, berdasarkan interaksi.
Aturcara-aturcara Authorware boleh disebarkan sebagai fail boleh laku tersendiri, atau melalui internet. Penyebaran melalui internet memerlukan pemain Authorware hak milik.
Penggunaan dalam e-pembelajaran
Authorware amat sesuai untuk mencipta kandungan-kandungan e-pembelajaran kerana ia mempunyai templat-templat yang amat mudah diubah suai untuk latihan berasas komputer dan latihan berasas internet, serta juga mempunyai alat-alat penilaian. Dengan menggunakan templat-templat ini, sebarang syarikat dan sekolah boleh mencipta bahan-bahan latihan multimedia mereka tanpa menggaji seorang pengaturcara. Kotak-kotak dialog yang dinamai secara intuitif boleh mengendalikan input dan output. Model carta aliran menyebabkan penggunaan semula unsur-unsur pelajaran merupakan suatu perbuatan yang jelas dan mudah. Disebabkan ia serasi dengan AICC dan SCORM, kandungan Authorware boleh dihantar melalui sebarang Sistem Pengurusan Pembelajaran yang serasi dengan kedua-dua piawai ini.
Bagaimanapun jika templat-templat yang disediakan tidak dipergunakan, pengimportan filem-filem Macromedia Flash dan Macromedia Director interakitf, atau penskripan harus dilakukan. Kesemua ini dapat dilakukan dengan menggunakan bahasa penskripan Authorware yang asli ataupun JavaScript.
Bad Essen
merupakan sebuah munisipaliti terletak di daerah Osnabrück, Niedersachsen, Jerman.
Dad
ad (dalam bahasa Arab ﺽ  pada kedudukan terasing) adalah huruf kelimabelas dalam abjad Arab. Huruf ini melambangkan fonem penegas.
Bad Laer
merupakan sebuah munisipaliti terletak di daerah Osnabrück, Niedersachsen, Jerman.
Lapangan Terbang Briercrest South
Lapangan Terbang Briercrest South adalah sebuah lapangan terbang yang terletak di bandar Briercrest South, Kanada.
Lapangan Terbang Briercrest South terletak pada kedudukan Latitud N50* 03.9833', Longitud W105* 18.0333' pada ketinggian 646.18 meter dari aras laut..
Virupakshipuram
Demografik 2001
Menurut bancian India pada tahun 2001, Virupakshipuram memiliki bilangan penduduk seramai 12,431. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.
Pendidikan 2001
Menurut bancian India pada tahun 2001 Virupakshipuram memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 54% lelaki dan 46% wanita mampu membaca. 9% dari populasi berusia di bawah 6 tahun. (2001)
Sekuningan Baru, Balai Riam, Sukamara
Sekuningan Baru merupakan sebuah desa di kecamatan Balai Riam, Kabupaten Sukamara, Provinsi Kalimantan Tengah, Indonesia.
Ranchy
Ranchy ialah komun di jabatan Calvados di wilayah Basse-Normandie di barat-laut Perancis.
Topliceni
Topliceni merupakan sebuah komun yang terletak di wilayah Buzău, Romania.
Perang Silla–Tang
Perang Silla–Tang (668–676) terjadi di antara kerajaan Silla Korea dengan pasukan-pasukan yang tersisa dari Goguryeo dan Baekje (biasanya disebut sebagai Unified Silla), dan kerajaan Tang Cina. Ia bermula dalam konteks geopolitik segera setelah penaklukan Goguryeo dan Baekje oleh Silla dan Tang. Konflik itu berakhir dengan gencatan senjata antara Tang dan Silla kerana keadaan politik dalaman di kedua-dua negeri, dengan garis wilayah pemisah di lembah Sungai Taedong.
Konteks
Pada tahun 668, Silla gagal menyatukan seluruh Kerajaan Korea setelah kejatuhan Goguryeo. Orang-orang Goguryeo berkumpul kembali untuk membentuk kerajaan baru. Silla pula menyatakan akan melancarkan perang terhadap Tang dan mendorong Tang kembali ke sempadan mereka. Sebelum perikatan Silla-Tang, Tang dilemahkan oleh kekalahan yang dialami oleh tentera Goguryeo. Kekalahan ini mendorong Tang untuk membentuk pakatan dengan Silla yang berada di bawah wilayah Goguryeo. Perikatan Silla–Tang, yang telah mengalahkan kedua-dua kerajaan Korea Baekje dan Goguryeo, mengakibatkan pendudukan wilayah-wilayah bekas kedua kerajaan ini melalui gabungan tentera (iaitu Silla dan Tang).
Setelah kejatuhan Goguryeo pada tahun 668, Maharaja Tang mencipta Protektorat Am Mengamankan Timur dan berusaha menempatkan seluruh Semenanjung Korea, termasuk sekutu Silla yang merdeka, di bawah pemerintahannya. Perikatan Silla-Tang kemudiannya runtuh ketika Tang berusaha untuk menguasai Semenanjung Korea melalui protektorat baru ini dan bekas sekutunya Silla menentang usaha ini.
Raja Munmu dari Silla mengumpulkan tentera Silla dengan pasukan kerajaan Goguryeo dan Baekje yang telah dikalahkan dalam sebuah pakatan untuk menentang tentera Tang. Beliau berhadapan tentangan yang tidak dapat dielakkan untuk membebaskan negaranya dan penaklukan yang sukar dicapai (terutama keseluruhan dari apa yang sebelumnya Baekje dan beberapa bahagian selatan dari apa yang sebelumnya Goguryeo) daripada penguasaan Tang. Untuk mencapai hal ini, Munmu menjalin persekutuan dengan pemimpin perlawanan Goguryeo seperti Geom Mojam dan Anseung, dan melancarkan serangan terhadap pasukan Tang yang menduduki wilayah yang sebelumnya menjadi milik kerajaan Baekje dan Goguryeo yang ditakluki. Bermula hampir selepas kejatuhan Goguryeo pada tahun 668 Masihi dan penubuhan pejabat Protektorat Am Mengamankan Timur, perjuangan antara bekas sekutu itu berlangsung sepanjang tahun 670-an.
Kejadian
Pada tahun 674, Tang dan Silla sering bertempur, memandangkan Raja Munmu telah mengambil alih banyak wilayah bekas Baekje dan Goguryeo dari pasukan Tang yang telah menduduki tanah-tanah ini setelah Perang Goguryeo–Tang dan Perang Baekje–Tang, dan mengawal penentangan penduduk asli terhadap Tang di wilayah-wilayah kerajaan Korea lain yang masih dijajah oleh Tang. Pada tahun ini, Maharaja Gaozong, yang murka, dengan sewenang-wenangnya menyatakan saudara Raja Munmu, iaitu Kim Inmun (김인문, 金仁問) sebagai raja Silla dan menugaskan Liu Rengui dengan sebuah pasukan untuk menyerang Silla. Namun, sebelum pertempuran besar dapat dilancarkan, Raja Munmu, dengan alasan yang tidak diketahui (mungkin tidak ingin menangani kemungkinan perpecahan yang mungkin disebabkan oleh raja palsu yang tidak betul-betul menguasai kerajaannya dan tidak bersedia untuk melawan Tang), secara rasmi meminta maaf dan menawarkan penghormatan, lalu Maharaja Gaozong akhirnya berpuas hati. Gaozong dan ayahanda Raja Munmu, Raja Muyeol, sebenarnya bersahabat sebelum Gaozong menjadi maharaja, dan telah dinyatakan bahawa hubungan ini tidak hanya memungkinkan Gaozong untuk membantu Raja Muyeol memulakan perang penyatuan Korea pada tahun 660 Masihi walaupun mempunyai musuh aktif di tempat lain, tetapi juga menyebabkan Gaozong melihat Silla dengan cara yang tidak antagonis. Akhirnya, Maharaja Gazozong tidak mahu memperpanjang kempen, baginda memerintahkan penarikan diri dan memanggil kembali Kim Inmun.
Pada tahun 675, Li Jinxing (李 謹 行) mencapai wilayah Silla melalui darat, menggunakan pasukan Mohe di Manchuria yang telah menyerah kepada Tang, dengan tujuan untuk menduduki wilayah di Silla. Namun, pasukan Tang dikalahkan oleh tentera Silla di kubu Maeso, atau dekat Yeoncheon sekarang.
Pada tahun 676, Xue Rengui menyeberangi Laut Kuning untuk melawan Silla.
Selepas
Setelah itu pada tahun 676, pemerintah Tang memindahkan Protektorat Am Mengamankan Timur ke Liaodong. Walaupun pasukan Tang kehilangan wilayah yang ditakluk di selatan Sungai Taedong, Silla tidak dapat merebut kembali wilayah bekas Goguryeo di sebelah utara Sungai Taedong, yang jatuh ke kekuasaan Tang. Kerajaan Tang telah menguasai Semenanjung Liaodong, sementara Silla menguasai Semenanjung Korea. Hubungan antara Tang dan Silla terhenti hingga awal abad ke-8, ketika Raja Seongdeok dari Silla (702–737) dan Maharaja Xuanzong dari Tang (712–755) menjalin kembali hubungan diplomatik dan memulai perdamaian antara kedua-dua negara.
Garuda, Andir
Garuda merupakan sebuah desa yang terletak dalam (daerah) kecamatan Andir, Kota Bandung, Provinsi Jawa Barat, Indonesia.
Poskod
Poskod yang digunakan di Garuda adalah 40184. Terdapat 6 buah desa di dalam daerah kecamatan Andir.
Jelai, Sukamara
Jelai merupakan sebuah kecamatan di Kabupaten Sukamara, Kalimantan Tengah, Indonesia.
Huntířov (Daerah Děčín)
Huntířov merupakan sebuah kampung dan kawasan perbandaran yang terletak di daerah Děčín, wilayah Ústí nad Labem, Republik Czech.
Kampung Haji Din
Kampung Haji Din merupakan sebuah kampung yang terletak di Sungai Petani, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Haji Din, Sungai Petani, Kedah adalah 08000.
Attack on Titan
Attack on Titan (進撃の巨人) ialah sebuah siri manga Jepun yang ditulis dan dilukis oleh Hajime Isayama, berlatarkan dunia di mana sisa-sisa daripada penduduk manusia hidup di dalam bandar-bandar yang dikelilingi oleh dinding yang sangat besar kerana kemunculan Titan secara tiba-tiba, makhluk humanoid gergasi yang memakan manusia seolah-olah tanpa sebab. Cerita ini berkisarkan kehidupan Eren Jaeger dan adik angkatnya Mikasa Ackerman, mengenai hidupnya yang akan berubah selama-lamanya selepas kemunculan Titan gergasi yang membawa kepada kemusnahan rumah mereka dan kematian ibunya. Attack on Titan telah diterbitkan secara bersiri di majalah manga shōnen Kodansha, Majalah Bessatsu Shōnen dari September 2009 hingga April 2021, dengan babnya dikumpulkan dalam 34 jilid "tankōbon".
Sebuah siri televisyen anime telah dihasilkan oleh Wit Studio (musim 1–3) dan MAPPA (musim 4). Musim pertama 25 episod disiarkan dari April hingga September 2013, diikuti musim kedua 12 episod dari April hingga Jun 2017. Musim ketiga 22 episod disiarkan dalam dua bahagian, dengan 12 episod pertama disiarkan dari Julai hingga Oktober 2018 dan 10 episod terakhir disiarkan dari April hingga Julai 2019. Musim keempat dan terakhir ditayangkan pada Disember 2020, menyiarkan 16 episod pada bahagian pertamanya, dan selebihnya diumumkan untuk mula ditayangkan pada Januari 2022.
Attack on Titan telah menjadi kejayaan kritikal dan komersial. Setakat Disember 2019, manga ini mempunyai lebih 100juta salinan tankōbon dalam cetakan di seluruh dunia, menjadikannya salah satu siri manga terlaris sepanjang zaman. Ia telah memenangi beberapa anugerah, termasuk Anugerah Manga Kodansha, Anugerah Attilio Micheluzzi, dan Anugerah Harvey.
Latar cerita
Seratus tahun dahulu, makhluk gergasi berupa manusia Titan (巨人) telah memaksa manusia untuk berpindah ke tahap zaman pertengahan teknologi dan berundur ke dalam sistem sepusat tembok (ウォール) terdiri daripada Tembok-Tembok Maria (ウォール・マリア), Rose (ウォール・ローゼ), dan Sina (ウォール・シーナ) yang melindungi mereka dari bahaya. Pada masa ini pula suatu serangan tiba-tiba oleh gergasi berketinggian enam puluh meter dan Titan kecil yang dilindungi plat perisai menyebabkan kejatuhan dinding paling luar memaksa manusia penghuni kawasan antara Maria dan Rose melarikan diri dalamkeadaan kelaparan dan kegawatan.
Sedikit yang diketahui tentang Titan, makhluk gergasi yang biasanya antara 3-15 meter tinggi dengan beberapa pengecualian. Serangan Titan dan memakan manusia biasa pada pandangan naluri, walaupun nampaknya mereka tidak perlu makan untuk terus hidup, kerana mereka tidak menjadi mangsa kepada haiwan lain, walaupun dengan kehadiran manusia, hidup dengan menyerap cahaya matahari. Mereka mempunyai kulit yang keras dan kebolehan tumbuh semula, dan hanya boleh dibunuh oleh pemotongan yang dalam di pangkal leher. Kelemahan ini membawa kepada pembangunan suatu Alat Manuver 3D (立体機動装置) yang membolehkan manusia pantas mengemudi dalam ruang tiga dimensi untuk mencaridan menyerang titik lemah Titan. Walaupun ia membolehkan pergerakan yang baik untuk pengguna yang mahir, ia membawa risiko yang besar lebih membebankan otot, oleh itu suatu persediaan fizikal khas dan rasa keseimbangan adalah perlu untuk menguasainya.
Plot
Siri ini mengikuti kisah Eren Jaeger, kakak angkatnya Mikasa Ackerman, dan rakan mereka Armin Arlert. Selepas paling luar dinding jatuh dan ibu Eren meninggal dunia dalam kemusnahan yang dihasilkan, Eren bersumpah diri membalas dendam menumpaskan Titan dengan menyertai tentera bersama kawan-kawannya. Beberapa tahun kemudian, dalam peperangan pertama mereka menentang Titan, dia mendapati bahawa dia mempunyai keupayaan untuk mennjelma kepada bentuk gergasi; ada yang melihat kebolehan Eren sebagai satu ancaman kepada manusia oleh sesetengah pihak, dan sesetengah pihak melihat Eren sebagai sinar harapan, Eren menyertai sahabat dalam perjuangan terdesak untuk melindungi apa yang kekal dalam masyarakat mereka,dan mencari jawapan kepada misteri yang menyelubungi Titan, Tembok dan kewujudan dirinya juga.
Pengeluaran
Hajime Isayama mencipta Attack on Titan versi one-shot 65-muka surat pada tahun 2006. Pada asalnya, dia juga menawarkan kerjanya kepada jabatan Shōnen Jump Mingguan di Shueisha, di mana dia dinasihatkan untuk mengubah suai gaya dan ceritanya agar lebih sesuai untuk Jump. Dia menolak dan sebaliknya memutuskan untuk membawanya ke jabatan Majalah Shonen Mingguan di Kodansha. Sebelum pensirian bermula pada 2009, dia sudah memikirkan idea untuk kelainan, walaupun idea itu disempurnakan semasa siri ini berjalan. Pengarang pada mulanya mengasaskan pemandangan dalam manga itu berdasarkan pemandangan di kampung halamannya Hita, Ōita, yang dikelilingi oleh pergunungan.
Bissendorf
merupakan sebuah munisipaliti terletak di daerah Osnabrück, Niedersachsen, Jerman.
Bad Rothenfelde
merupakan sebuah munisipaliti terletak di daerah Osnabrück, Niedersachsen, Jerman.
Attack on Titan
Pengeluaran
Pada November 2018, program dokumentari Jepun Jōnetsu Tairiku menyiarkan episod tentang perjuangan Isayama untuk menyiapkan manga, di mana dia mengesahkan bahawa Attack on Titan telah memasuki arka cerita terakhirnya. Pada Disember 2019, Isayama berkata dia merancang untuk menamatkan manga pada tahun 2020. Pada Jun 2020, Isayama menyatakan bahawa hanya ada 5% daripada manga yang tinggal, dan dia menjangkakan akan menamatkannya pada tahun yang akan datang, menutup jalan cerita asal siri itu dengan akhirnya membawa plot itu ke kesimpulannya. Pada November 2020, Isayama menyatakan bahawa manga itu tinggal 1% hingga 2% lagi daripada siap, dan menyatakan bahawa dia merancang untuk menamatkannya pada tahun yang sama. Pada Januari 2021, ia diumumkan bahawa siri itu akan tamat selepas penerbitan selama sebelas tahun pada 9 April 2021.
Manga
Attack on Titan ditulis dan diilustrasikan oleh Hajime Isayama. Siri ini bermula dalam isu pertama terbitan bulanan Kodansha Majalah Bessatsu Shonen, dikeluarkan pada 9 September 2009. Manga ini selesai selepas penerbitan selama sebelas tahun dengan penerbitan bab ke-139 pada 9 April 2021. Pada 8 November 2020, diumumkan bahawa manga ini akan mendapat siri warna penuh. Kodansha mengumpulkan babnya dalam tiga puluh empat jilid, dikeluarkan dari 17 Mac 2010 hingga 9 Jun 2021.
Di Amerika Utara, siri ini diterbitkan dalam bahasa Inggeris oleh Kodansha USA. Jilid pertama diterbitkan pada 19 Jun 2012 dan yang terakhir pada 19 Oktober 2021.
Cerita ranting
Sebuah cerita ranting parodi chibi berdasarkan siri ini, bertajuk dan ditulis oleh Saki Nakagawa, mula disirikan dalam Majalah Bessatsu Shonen keluaran Mei 2012. Ia mengikuti watak utama semasa mereka bertarung dengan Titan semasa di sekolah menengah rendah. Satu lagi siri manga berdasarkan novel ringan prekuel Attack on Titan: Before the Fall mula berjalan dalam Monthly Shōnen Sirius milik Kodansha dari Ogos 2013, dilukis oleh Satoshi Shiki. Cerita ranting tambahan berdasarkan novel visual No Regrets telah disirikan dalam majalah manga shōjo Aria, bertajuk. Ia ditulis oleh Gun Snark dan diilustrasikan oleh Hikaru Suruga. Ia memberi tumpuan kepada asal-usul Kapten Levi, salah satu watak yang paling menonjol dalam siri utama. Sebuah cerita ranting yonkoma, dipanggil dan dilukis oleh Hounori, telah dikeluarkan pada aplikasi telefon pintar dan tablet Manga Box Kodansha dari Disember 2013 hingga 30 Disember 2014, dalam kedua-dua bahasa Jepun dan Inggeris. Adaptasi manga novel Hiroshi Seko Attack on Titan: Lost Girls, yang ditulis dan diilustrasikan oleh Ryōsuke Fuji, mula diterbitkan dalam Majalah Bessatsu Shōnen pada 9 Ogos 2015.
Tiga manga ranting pertama juga telah dilesenkan oleh Kodansha USA, yang menerbitkan jilid pertama masing-masing antara Mac dan Jun 2014. Penerbit mengumumkan di New York Comic Con pada Oktober 2015 bahawa ia telah melesenkan Spoof on Titan, dan pada Mac 2016 ia mengumumkan pelesenan Lost Girls.
Novel
Sebuah siri novel ringan bertajuk, ditulis oleh Ryō Suzukaze dan diilustrasikan oleh Thores Shibamoto, bermula pada 1 April 2011. Kisahnya ditetapkan sebelum peristiwa manga dan ia diterbitkan oleh Kodansha dalam tiga jilid. Sementara yang pertama menceritakan kisah Angel, tukang besi yang membangunkan prototaip pertama Peralatan Manuver Menegak, dua yang berikut mengikuti seorang lelaki muda yang ditemui sebagai bayi dalam perut Titan. Siri novel ringan kedua yang dipanggil, ditulis oleh Ryō Kawakami dan digambarkan oleh Range Murata, diterbitkan antara 1 Ogos 2014 dan 1 Mei 2015. Vertical mengeluarkan novel di Amerika Utara pada 2014  dan 2015. Sebuah novel bertajuk, ditulis oleh Hiroshi Seko, diterbitkan pada 9 Disember 2014. Ia terdiri daripada tiga cerpen yang menampilkan Mikasa dan Annie Leonhart, bertajuk "Lost in the cruel world", "Wall Sina, Goodbye", dan "Lost Girls". Ia juga dikeluarkan dalam bahasa Inggeris oleh Vertical, pada 2016. Garrison Girl: An Attack on Titan Novel, sebuah novel ciptaan penulis Amerika Rachel Aaron diterbitkan oleh Quirk Books pada 7 Ogos 2018. Ia berpusat pada Rosalie Dumarque, yang menentang keluarganya untuk menyertai garrison tentera.
Anime
Siri anime berdasarkan manga sedang disiarkan di Jepun. Dihasilkan oleh Wit Studio dan diarahkan oleh Tetsurō Araki, musim pertama disiarkan antara 7 April 2013 dan 29 September 2013, asalnya di Mainichi Broadcasting System (MBS). Musim kedua dan ketiga, diarahkan oleh Masashi Koizuka, pertama kali disiarkan dari 1 April 2017, hingga 17 Jun 2017, dan antara 23 Julai 2018 dan 1 Julai 2019, masing-masing di MBS dan NHK General TV. Selepas penayangan episod akhir musim ketiga pada 1 Julai 2019, telah diumumkan bahawa musim keempat dan terakhir siri anime itu dijadualkan untuk tayangan pada Musim Luruh 2020 di NHK General. Pada 23 September 2020, NHK menyenaraikan musim terakhir pada jadual penyiaran mereka dan bermula pada 7 Disember 2020. Musim akhir diumumkan telah menukar studio, dengan pengeluaran diambil alih oleh MAPPA. Penerbit Toshihiro Maeda berkata bahawa Wit Studio "enggan" untuk menghasilkan musim terakhir "kerana isu penjadualan". Kakitangan utama musim akhir termasuk pengarah Yuichiro Hayashi dan Jun Shishido (ketua), pereka watak Tomohiro Kishi, pengarah seni Kazuo Ogura, Pengarah CG 3D Takahiro Uezono, penulis skrip Hiroshi Seko, dan penggubah muzik Hiroyuki Sawano dan Kohta Yamamoto. Untuk musim terakhir, bekas Pengarah 3DCG Shuuhei Yabuta adalah satu-satunya kakitangan yang kembali dari Wit Studio. 16 episod pertama musim 4 disiarkan sehingga 29 Mac 2021, dan separuh kedua mula disiarkan pada 10 Januari 2022.
Manga atau novel ringan lain yang berkaitan dengan Attack on Titan juga diadaptasi menjadi anime. Dua episod OVA, berdasarkan manga prekuel Attack on Titan: No Regrets, telah digabungkan dengan jilid ke-15 dan ke-16 siri utama, masing-masing dikeluarkan pada 9 Disember 2014 dan 9 April 2015. Adaptasi televisyen anime Attack on Titan: Junior High mula disiarkan pada Oktober 2015. Siri ini diarahkan oleh Yoshihide Ibata di Production I.G. Tiga bahagian OVA Attack on Titan: Lost Girls telah dikeluarkan pada 2017 dan 2018 dengan edisi terhad jilid 24, 25 dan 26.
Aksi langsung
Sebuah filem aksi langsung diumumkan akan diterbitkan pada Oktober 2011. Pada Disember 2012, ia dilaporkan bahawa Tetsuya Nakashima meninggalkan jawatannya sebagai pengarah. Menurut pengedar filem Toho, Nakashima mempunyai perbezaan kreatif yang besar dalam penulisan skrip dan perkara lain. Pada Disember 2013, Shinji Higuchi telah didedahkan sebagai pengarah, dan juga akan bertanggungjawab dengan kesan khas. Penulis Yūsuke Watanabe dan pakar pengkritik/subbudaya Tomohiro Machiyama diumumkan akan menggubal skrip filem itu bersama pencipta siri Isayama. Pada Julai 2014, telah didedahkan bahawa dua filem akan dikeluarkan pada musim panas 2015. Ia juga mendedahkan bahawa beberapa watak utama akan dipotong daripada barisan, paling ketara Levi Ackerman dan Erwin Smith. Treler pengusik untuk filem aksi langsung pertama telah dikeluarkan pada Mac 2015. Bulan berikutnya, Toho mengeluarkan treler kedua untuk filem pertama, dan mengumumkan bahagian kedua akan dipanggil Attack on Titan: End of the World. Pada Jun 2015, treler ketiga untuk filem pertama telah dikeluarkan, mendedahkan Gear Manuver Tiga Dimensi, serta mengesahkan filem tersebut akan dikeluarkan di pawagam IMAX di Jepun.
Media lain
Dua buku panduan manga bertajuk Inside dan Outside dikeluarkan pada 9 April dan 9 September 2013, menampilkan seni konsep, profil watak dan wawancara. Mereka digabungkan menjadi satu dan dikeluarkan di Amerika Utara pada 16 September 2014, oleh Kodansha USA.
Lapangan Terbang Emmaboda
Lapangan Terbang Emmaboda adalah sebuah lapangan terbang yang terletak di bandar Emmaboda, Sweden.
Attack on Titan
Media lain
CD drama selama 16 minit telah dicipta bersama kakitangan anime dan disertakan dalam edisi Januari 2014 bagi Majalah Bessatsu Shōnen.
Lapangan Terbang Emmaboda
Lapangan Terbang Emmaboda terletak pada kedudukan Latitud N56* 36.6667', Longitud E15* 36.3833' pada ketinggian 134.72 meter dari aras laut..
Attack on Titan
Media lain
Pada 3 November 2014, penulis Amerika C. B. Cebulski mendedahkan bahawa persilangan antara Attack on Titan dan Marvel Comics sedang diusahakan. Cebulski menulis skrip senario yang ditulis oleh pengarang manga itu Isayama. Persilangan one-shot menampilkan Spider-Man, Avengers dan Guardians of the Galaxy berhadapan dengan beberapa Titan, termasuk Titan Colossal, Titan Berperisai, dan Titan Wanita di jalan-jalan Bandar Raya New York. Semasa Hari Buku Komik Percuma 2015, pratonton Secret Wars Marvel memasukkan pembentangan 8 halaman "Attack on Avengers" oleh pencipta Hajime Isayama dengan seni oleh Gerardo Sandoval. Ia telah diumumkan pada 2015 New York Comic-Con bahawa sebuah buku komik Amerika bertajuk Attack on Titan Anthology akan diterbitkan.
Dari 23 Januari hingga 10 Mei 2015, Universal Studios Jepun menganjurkan tarikan berdasarkan Attack on Titan. Pengalaman "The Real" Attack on Titan menampilkan titan Eren setinggi 15 meter bersaiz hidup yang melibatkan titan wanita setinggi 14 meter dalam pertempuran. Tarikan lain termasuk titan aras tanah, yang pengunjung boleh bergambar dengannya. Dari 31 Mei hingga 25 Ogos 2019, Universal Studios Jepun sekali lagi bersedia untuk menganjurkan tarikan untuk Attack on Titan sebagai sebahagian daripada program "Cool Japan", termasuk "kesan mendalam pada skala besar" mengikut kepada penyunting Shintaro Kawakubo. Pada 3 Julai 2019, siri program stesen televisyen NHK BS Premium Fuka Yomi Dokushokai (Reading Too Much Into the Series Book Club) memaparkan perbincangan siri manga Attack on Titan. Attack on Titan ialah manga pertama yang pernah dipaparkan dalam program ini.
Jualan
Jumlah terkumpul kedua belas siri ini diberi cetakan pertama sebanyak 2.2 juta salinan, menjadikan Attack on Titan satu daripada hanya tiga siri manga yang pernah mendapat cetakan awal melebihi 2 juta, yang lain ialah One Piece dan Kimetsu no Yaiba. Jilid 13 mempunyai cetakan pertama permulaan tertinggi bagi siri setakat ini, dengan 2,750,000 salinan. Ia juga merupakan rekod cetakan pertama untuk penerbitnya, Kodansha. Attack on Titan ialah siri manga terlaris kedua pada tahun 2013, dengan 15,933,801 naskhah terjual dalam satu tahun. Pada separuh pertama tahun 2014 ia mendahului carta, menamatkan pemerintahan lima tahun One Piece sebagai siri jualan tertinggi dalam tempoh itu, dengan Isayama terkejut mengenainya dan mengucapkan terima kasih kepada pembaca. Menjelang akhir tahun, ia adalah manga kedua terlaris dengan 11,728,368 naskhah terjual. Pada tahun 2015, siri ini menjual 8.7 juta salinan dengan kedudukan ketiga untuk tahun tersebut, dan 6.5 juta salinan pada tahun 2016 untuk kedudukan keempat. Ia juga merupakan manga kedua terlaris pada tahun 2017, dengan 6.6 juta salinan terjual. Ia merupakan siri manga keempat terlaris pada separuh pertama tahun 2021 dengan lebih 4 juta salinan terjual, manakala jilid ketiga puluh tiganya ialah jilid manga ke-22 terlaris. Ia merupakan manga keempat terlaris pada tahun 2021, dengan lebih 7.3 juta salinan terjual, manakala jilid ketiga puluh tiganya ialah jilid manga ke-26 terlaris.
Enam daripada tujuh jilid bahasa Inggeris yang diterbitkan di Amerika Utara pada masa itu dicatatkan pada senarai The New York Times Best Seller untuk minggu 13 Oktober 2013, dan jilid satu berada dalam senarai selama 81 minggu berturut-turut. Pada Jun 2015, jilid pertama mencatatkan masa pada minggu ke-100 pada carta 10 teratas, telah menjual 2.5 juta salinan. Ia juga memegang takhta untuk kemunculan dalam senarai untuk satu jilid dengan 121 minggu pada masa ini. Jilid satu juga merupakan nombor satu dalam senarai 20 novel grafik teratas Nielsen BookScan di kedai buku Amerika untuk Oktober 2013, dan untuk bulan September, siri ini mempunyai lebih banyak jilid dalam senarai berbanding siri lain.
Respon kritikal
Ramai yang telah menganalisis Attack on Titan sebagai mewakili "keputusasaan yang dirasai oleh golongan muda dalam masyarakat hari ini". Penulis Mao Yamawaki menggelarnya sebagai "kisah masa depan kanak-kanak lelaki dan perempuan pada terasnya", dengan misteri baharu setiap episod. Misteri inilah yang dikatakan pengkritik Tomofusa Kure yang menguatkan jangkaan pembaca. Karya seni manga itu telah dikritik sebagai kasar oleh beberapa pengulas, dengan Isayama sendiri mengakui lukisannya adalah "amatur". Walau bagaimanapun, pengkritik yang sama menyatakan bahawa selepas bertahun-tahun disirikan, seni itu telah bertambah baik, dan Kure percaya bahawa sekiranya ilustrasi itu "diperhalusi", ia tidak akan menyampaikan "kengerian" yang merupakan ciri utama karya itu. Dalam ulasan ringkas, Jason Thompson mencatatkan bagaimana watak-watak mudah menerima "power-up" untuk mencipta kelainan plot, tetapi menyimpulkan bahawa kelainan plot ini dan dunia pasca-apokaliptik manga adalah "terlalu bagus untuk terlepas".
Attack on Titan telah mendapat populariti yang kuat bukan sahaja di Jepun, tetapi juga di seluruh dunia. Sebagai contoh, liputan anime itu muncul di muka depan akhbar percuma Hong Kong am730 pada 27 Mei 2013, mengenai popularitinya di Hong Kong serta di tanah besar China dan Taiwan. Siri ini juga mendapat kritikan: majalah Korea Selatan Electronic Times menuduh Attack on Titan mempunyai mesej ketenteraan yang melayani kecenderungan politik Perdana Menteri Jepun Shinzo Abe, manakala siri ini juga bergema dengan belia Hong Kong yang melihat para Titan yang menyerang sebagai metafora untuk tanah besar China. Pengulas media Hong Kong Wong Yeung-tat memuji gaya Isayama dan kepelbagaian latar Attack on Titan, yang membuka dirinya kepada pelbagai tafsiran pembaca.
Pada tahun 2013, media memautkan kepada catatan blog 2010 oleh Isayama yang menunjukkan bahawa reka bentuk watak Dot Pixis adalah berdasarkan kepada Jeneral Imperial Jepun Akiyama Yoshifuru, yang rekod perangnya termasuklah kekejaman semasa pendudukan Jepun di Korea dan China seperti membenarkan pembunuhan beramai-ramai di Port Arthur berlaku. Internet flame war tentang jeneral dan pengaruhnya terhadap watak itu berlaku di blog Isayama dan termasuk ancaman bunuh kepada pengarang. Memandangkan banyak ancaman yang ditulis dalam bahasa Jepun mempunyai kesilapan tatabahasa, media Jepun mendakwa bahawa ia ditulis oleh bukan penutur asli bahasa Jepun. Pada 2015, Kementerian Kebudayaan China menyenaraikan Attack on Titan sebagai salah satu daripada 38 judul anime/manga yang diharamkan di China.
Penghargaan
Attack on Titan memenangi Anugerah Manga Kodansha dalam kategori shōnen pada tahun 2011 dan telah dicalonkan untuk Anugerah Manga Taishō ke-4 serta Hadiah Kebudayaan Tezuka Osamu tahunan ke-16 dan ke-18. Edisi 2011 untuk Kono Manga ga Sugoi!, yang meninjau profesional dalam industri manga dan penerbitan, menamakan Attack on Titan siri manga terbaik untuk pembaca lelaki. Edisi 2012 menamakannya sebagai kelapan terbaik, manakala edisi 2014 menamakannya sebagai keenam terbaik. Attack on Titan ialah manga kegemaran teratas untuk Sugoi Japan Awards oleh Yomiuri Shimbun pada tahun 2015. Pada tahun 2019, CBR.com melabelkan Attack on Titan sebagai manga terbaik tahun 2010-an. Pada tinjauan pendapat Manga Sōsenkyo 2021 TV Asahi, di mana 150,000 orang mengundi untuk 100 siri manga teratas mereka, Attack on Titan menduduki tempat #6.
Persatuan Perkhidmatan Perpustakaan Dewasa Muda di Amerika Syarikat menamakan siri itu sebagai satu daripada "Novel Grafik Hebat untuk Remaja" pada tahun 2013. Keluaran Bahasa Inggeris Kodansha USA memenangi Anugerah Harvey 2014 untuk Bahan Asing Edisi Amerika Terbaik. Attack on Titan adalah satu-satunya manga yang dicalonkan untuk Anugerah Pilihan Goodreads 2015 untuk Novel Grafik/Komik Terbaik. Pada tahun 2021, Attack on Titan for Giants jilid berskala besar memecahkan Rekod Dunia Guinness untuk "buku komik terbesar yang diterbitkan", yang sebelum ini dipegang oleh Turma da Mônica. Pada tahun yang sama, Hajime Isayama menerima Anugerah Budaya Penerbitan Noma kerana impak global manganya dan ceritanya.
Manga edisi Itali memenangi Anugerah Attilio Micheluzzi 2014 untuk Siri Asing Terbaik.
Budaya popular
Siri Attack on Titan telah diwakili dalam budaya pop arus perdana, termasuk iklan komersial untuk Subaru Snickers, dan Wonda Coffee. Wataknya telah dirujuk dalam siri animasi The Simpsons dan The Amazing World of Gumball, drama Korea Surplus Princess, dan jenama fesyen bintang rock Jepun Yoshiki, Yoshikimono.
Sebelum permulaan permainan San Diego Padres dan Los Angeles Dodgers yang diadakan pada 5 Julai 2019, maskot Titan Colossal membuat penampilan dan mempersembahkan upacara padang dahulu sebelum mengambil gambar dengan tukang kendi Dodgers Kenta Maeda yang memakai sarung tangan besbol Titan Colossal.
Bohmte
merupakan sebuah munisipaliti terletak di daerah Osnabrück, Niedersachsen, Jerman.
Pergerakan Pemuda UMNO
Pergerakan Pemuda UMNO merupakan sayap belia dalam UMNO yang ditubuhkan bagi mewakili golongan belia lelaki Melayu dan Bumiputera. Ketua Pergerakan UMNO kini adalah Muhamad Akmal Saleh sejak Mac 2023. Pemuda UMNO mempunyai fungsi yang sama seperti ARMADA BERSATU dan Pemuda GAGASAN.
Penubuhan dan misi
Pergerakan Pemuda UMNO ditubuhkan selepas parti UMNO merasakan barisan pemuda perlu mempunyai organisasi tersendiri sebagai barisan pelapis kepimpinan UMNO. Sebelum layak menjadi ketua bahagian UMNO, mereka mestilah aktif dalam pemuda UMNO. Ironiya dengan 'tapisan' ini, veteran UMNO terselamat dari ditentang oleh pemuda UMNO.
Kedudukan pemuda UMNO bagai parti dalam parti. Isu-isu yang sensitif sering kali disuarakan oleh pemuda kerana pemuda sememangnya berdarah panas dan tegas.
Penjawat jawatan terkini
Berikut senarai pemegang jawatan Pergerakan Pemuda UMNO Malaysia Sesi 2023-2026 :
Era Kapten Hussein Onn
Ketua Pergerakan Pemuda UMNO yang pertama ialah Kapten Hussein Onn, dari Johor dan anak kepada pengasas UMNO, Datuk Onn Jaafar. Hussein Onn menyertai bapanya Onn Jaafar keluar dari UMNO dan menubuhkan parti IMP. Bagi mengembalikan sokongan Melayu Johor maka dirasakan Hussein Onn wajar diberi tanggungjawab menjadi ketua pemuda UMNO. UMNO ditubuhkan pada 1946 dan memperjuangkan kemerdekaan Tanah Melayu. Malayan Union yang dibawa oleh Harold Mac Michael dilihat merugikan orang Melayu sebagai tuan di negara ini.
Era Tun Abdul Razak
Semasa Datuk Abdul Razak dari Pekan, Pahang menjadi Ketua Pemuda UMNO, slogan bertukar dari Merdeka kepada Hidup Melayu.
Era Tan Sri Senu Abdul Rahman
Senu meneruskan dasar yang telah dibuat oleh Sardon sebelum ini. Cabaran yang beliau hadapi ketika itu ialah apabila Singapura mahu keluar dari Malaysia. Pernyataan Lee Kuan Yew tentang status pribumi telah menyebabkan kemarahan orang Melayu.
Era Datuk Harun Idris
Datuk Harun Idris menjadi Menteri Besar Selangor dan ketua pemuda UMNO yang agresif. Akibatnya pengundi Cina tidak menyokong parti Perikatan, kedudukan parti Perikatan goyah di Selangor dan tercetusnya Peristiwa 13 Mei.
Beliau cukup disanjung oleh orang Melayu kerana membawa orang Melayu yang miskin di luar bandar untuk tinggal dan bekerja di bandar-bandar bersama-sama dengan orang Cina. Dasar Ekonomi Baru dilancarkan bagi memperbesarkan kek ekonomi dan agihan ekonomi lebih adil. Malangnya beliau ditangkap semasa Tun Hussein Onn menjadi Perdana Menteri Malaysia kerana skandal rasuah Bank Rakyat.
Era Tan Sri Syed Jaafar Albar
Jaafar Albar cukup garang sehingga digelar Singa UMNO, umpama Saidina Ali Abi Talib. Beliau menggelar pemuda UMNO sebagai Ginger Group. Tetapi masih dikelabui oleh karisma Datuk Harun Idris.
Era Datuk Shuhaimi Kamarudin
Suhaimi Kamaruddin merupakan anak saudara Datuk Harun Idris dari Selangor. Beliau diharapkan radikal sebagaimana Harun Idris. Era Pemuda Bertindak menjadi slogan pemuda UMNO.
Bagi mempertahankan jawatan dalam pertandingan ketua pemuda UMNO menentang Datuk Seri Anwar Ibrahim, Suhaimi mencadangkan sasaran ekonomi orang Melayu / Bumiputera mestilah 53 %, bukan lagi 30 %. Namun begitu pemuda UMNO sendiri tidak setuju kerana sasaran 30 % pun belum tercapai. Mereka memberi undi kepada anak didik Mahathir, Datuk Seri Anwar Ibrahim.
Era Datuk Seri Anwar Ibrahim
Anwar Ibrahim bekas pengerusi ABIM dan calon Presiden PAS telah menerapkan nilai-nilai Islam. Jika Tun Dr Mahathir Mohamad melancarkan dasar Buy British Last, Anwar Ibrahim bertindak 'merampas' Carcosa di Bukit Carcosa. Slogan pemuda ketika itu ialah Generasi Penggerak Zaman.
Era Najib Razak
UMNO Baru telah ditubuhkan pada 13 Februari 1988 dan perkataan 'baru' telah dikabur serta dhapuskan sama sekali. Pada 21 Mei 1988, Datuk Seri Najib Tun Razak menjadi ketua pemuda UMNO. Beliau menjadi Timbalan Ketua Pemuda UMNO selama 3 penggal di bawah Datuk Suhaimi Kamaruddin. Kemudian 2 penggal lagi di bawah Ketua Pemuda UMNO, Datuk Seri Anwar Ibrahim.
Era Datuk Seri Ahmad Zahid Hamidi
Ahmad Zahid Hamidi yang pernah belajar di Sekolah Menengah Agama Izuddin Shah, Ipoh nampak sealiran dengan Anwar Ibrahim. Ketika ini isu Kroni, kolusi dan Nepotisme menjadi bahan skeptikal dan bahan lawak dalam persidangan UMNO. Tun Dr Mahathir Mohamad selaku presiden UMNO telah menyiarkan senarai syrikat dan orang UMNO yang mendapat tender, saham dan ahli lembaga pengarah dan sebagainya. Nama Ahmad Zahid dan lain-lain yang 'bising' turut tersenarai. Tetapi ramai lagi mempertikaikan senarai itu kerana ada yang tidak tersenarai.
Era Hishammuddin Hussein
Tokoh muda ketika itu, Hishamuddin Tun Hussein diberi jawatan berprestij iaitu Menteri Belia dan Sukan Malaysia.
Era Khairy Jamaluddin
Semasa berlangsungnya Perhimpunan Agung UMNO 2009, YB Khairy Jamaluddin telah dipilih untuk menjadi Ketua Pemuda UMNO yang baru. Beliau terpaksa memikul tanggungjawab yang berat untuk mengembalikan semula keyakinan pengundi muda untuk menyokong Barisan Nasional amnya dan UMNO khasnya. Cabaran terbesar yang terpaksa diharunginya adalah berikutan masalah imej yang disebabkan oleh tuduhan politik wang yang pernah dihadapinya semasa pemilihan jawatan Ketua Pemuda UMNO pada tahun 2009.
Era Asyraf Wajdi Dusuki
Asyraf Wajdi Dusuki telah dipilih sebagai Ketua Pemuda UMNO yang baru pada 30 Jun 2018. Asyraf Wajdi juga merupakan bekas senator di Dewan Negara merangkap bekas Menteri di Jabatan Perdana Menteri (agama). Pada pilihan raya umum ke-14, beliau telah ditewaskan oleh Dato Dr. Nik Zawawi iaitu calon PAS. Beliau menjadi Ketua Pemuda UMNO bagi penggal 2018-2021. Beliau juga menggantikan tempat YB Khairy Jamaluddin selepas Barisan Nasional kalah dalam PRU14.
Skuad Sabil Pergerakan Pemuda UMNO Malaysia
SKUAD SABIL MALAYSIA diperkenalkan pada tahun 2019 sebagai salah satu unit beruniform dibawah sayap pemuda. dengan motto "SETIA BERKHIDMAT", Skuad ini diwujudkan secara bertanzim dan bersistem di mana ia membolehkan peserta tidak sahaja mampu untuk mencurahkan khidmat bakti namun turut melatih mereka untuk bekerja secara sistematik, berkumpulan dan terancang. Ia juga merupakan satu platform baharu bagi para sukarelawan Pemuda UMNO Malaysia untuk mendalami ilmu berorganisasi dan berpasukan.
Era Dr. Muhamad Akmal Saleh
Dr. Muhamad Akmal Saleh telah memenangi jawatan Ketua Pemuda UMNO yang baru pada 11 Mac 2023. Beliau merupakan Ahli Dewan Undangan Negeri (ADUN) Merlimau. Slogan yang dibawa oleh beliau adalah "Pemuda Cara Kita".
Terjun di Sukan Olimpik Musim Panas 2016 – Lelaki 10 meter platform segerak
Chen Aisen dan Lin Yue dari China telah mendapat emas dalam acara ini.
Jadual perjalanan
Masa mengikuti Masa British (UTC+1)
Masjid Bukit Tembakau
Masjid Bukit Tembakau merupakan sebuah masjid yang terletak di Km 12.8,  Bukit Tembakau,  77300 Merlimau,  Melaka.
Sad
ad (dalam bahasa Arab ﺹ  pada kedudukan terasing) adalah huruf keempatbelas dalam abjad Arab. Huruf ini melambangkan fonem penegas.
Ţinteşti
Ţinteşti merupakan sebuah komun yang terletak di wilayah Buzău, Romania.
Beagle
Beagle ialah satu baka anjing bersaiz kecil hingga sederhana. Satu anggota Kumpulan Hound, ia berpenampilan serupa dengan anjing pemburu rubah, tetapi lebih kecil dengan kaki lebih pendek dan telinga lebih panjang dan lebih lembut. Beagle ialah anjing pemburu bau, dikembangkan terutamanya untuk penjejakan kelinci, arnab, rusa, dan buruan kecil lain. Ia mempunyai deria bau yang baik dan naluri penjejakan yang memperlihatkannya ditugasi sebagai anjing penghidu untuk import pertanian terlarang dan makanan dalam kuarantin di seluruh dunia. Beagle adalah cerdas tetapi penuh jiwa raga, dan merupakan haiwan peliharaan popular kerana saiz, perangai, dan kekurangannya akan masalah kesihatan warisan.
Sungguhpun anjing jenis beagle telah wujud selama 2,500 tahun, baka moden ini dikembangkan di Great Britain pada sekitar 1830-an daripada beberapa baka, termasuk anjing pemburu Talbot, beagle desa utara, anjing pemburu selatan, dan mungkin harrier.
Beagle telah digambarkan dalam budaya popular sejak zaman Elizabeth dalam sastera dan lukisan, dan lebih kini dalam filem, televisyen, dan buku komik. Snoopy daripada lerang komik, Peanuts, telah dipromosikan sebagai "beagle paling terkenal di dunia".
Hagen, Osnabrück
Hagen merupakan sebuah munisipaliti terletak di daerah Osnabrück, Niedersachsen, Jerman.
Lapangan Terbang Buffalo Narrows
Lapangan Terbang Buffalo Narrows adalah sebuah lapangan terbang yang terletak di bandar Buffalo Narrows, Kanada.
Lapangan Terbang Buffalo Narrows terletak pada kedudukan Latitud N55* 50.5167', Longitud W108* 25.0500' pada ketinggian 440.13 meter dari aras laut..
La Rivière-Saint-Sauveur
La Rivière-Saint-Sauveur ialah komun di jabatan Calvados di wilayah Basse-Normandie di barat-laut Perancis.
Bangbayang, Tegal Buleud
Bangbayang merupakan sebuah desa yang terletak dalam (daerah) kecamatan Tegal Buleud, Kabupaten Sukabumi, Provinsi Jawa Barat, Indonesia.
Poskod
Poskod yang digunakan di Bangbayang adalah 43186. Terdapat buah desa di dalam daerah kecamatan Tegal Buleud.
Lapangan Terbang Ekeby
Lapangan Terbang Ekeby adalah sebuah lapangan terbang yang terletak di bandar Eskilstuna, Sweden.
Gandul, Limo
Gandul merupakan sebuah desa yang terletak dalam (daerah) kecamatan Limo, Kota Depok, Provinsi Jawa Barat, Indonesia.
Poskod
Poskod yang digunakan di Gandul adalah 16512. Terdapat 8 buah desa di dalam daerah kecamatan Limo.
Syin
Syin (dalam bahasa Arab ﺵ  pada kedudukan terasing) adalah huruf ketigabelas dalam abjad Arab. Huruf ini melambangkan fonem (seperti sy dalam syarat).
Lapangan Terbang Cabri
Lapangan Terbang Cabri terletak pada kedudukan Latitud N50* 37.1667', Longitud W108* 27.9667' pada ketinggian 662.94 meter dari aras laut..
Combres-sous-les-Côtes
ialah komun di jabatan Meuse di timur-laut Perancis.
Glandorf, Jerman
Glandorf merupakan sebuah munisipaliti terletak di daerah Osnabrück, Niedersachsen, Jerman.
Hilter
merupakan sebuah munisipaliti terletak di daerah Osnabrück, Niedersachsen, Jerman.
Hasbergen
merupakan sebuah munisipaliti terletak di daerah Osnabrück, Niedersachsen, Jerman.
Gaya seni bina Tudor
thumb|right|200px|Pandangan luar bangunan Kings College Chapel Gaya seni bina Tudor (bahasa Inggeris: Tudor style in architecture) adalah suatu perkembangan akhir dalam bidang seni bina abad pertengahan ketika Zaman Tudor (1485–1603) dan malahan zaman seterusnya, untuk penaung-penaung kolej konservatif. Ia telah mengikuti seni bina Gothik Inggeris dan, walaupun digantikan oleh gaya seni bina Elizabeth dalam pembinaan bangunan domestik sama ada dalam apa-apapun prategang sehinggalah kepada gaya dan seni binaan, gaya Tudor masih lagi mengekalkan sentuhan tradisi Inggeris, bahagian-bahagian bangunan yang ditambah pada berbagai kolej Oxford dan Cambridge, dilihat masih kekal dalam mengetengahkan gaya seni Tudor dalam binaan bangunannya, walaupun adanya unsur tumpang tindih dengan kebangkitan pertama daripada gaya seni bina Pemulihan Gothik.
Gerbang empat tengah, kini dikenali sebagai gerbang Tudor, adalah suatu ciri penting; beberapa binaan tingkap unjur yang paling luar biasa dibina ketika ini; kumai yang lebih menyebar dan dedaunan menjadikannya lebih naturalistik. Meskipun demikian, "gaya seni Tudor" merupakan julukan-gaya canggung, dengan saranan dan cadangan yang tersirat mengikut kesinambungan melalui tempoh pemerintahan Dinasti Tudor dan tanggapan mengelirukan bahawa adanya suatu perpecahan gaya yang terjadi semasa kenaikan Stuart James I pada tahun 1603.
Terdapat juga beberapa contoh gaya seni bina Tudor di Scotland, misalnya seperti King's College, Aberdeen.
Seni bina gereja
Contoh utama seni bina gereja dapat dilihat melalui:
Ciri-ciri khas
Bangunan bergaya Tudor mempunyai enam ciri-ciri khas -
right|thumb|roof detail including chimneys - [[Hampton Court Palace]]
Sebagai istilah moden
Dalam abad ke-19, campuran bebas diantara elemen zaman Gothic akhir dan Elizabethan telah menghasilkan suatu kombinasi senibina hotel dan stesen keretapi, dalam senibina revival dikenali sebagai Jacobethan dan Tudorbethan.
Sebagai gaya perumahan dan penempatan moden, apa yang biasanya dirujuk sebagai Tudor (atau kadang-kala Mock Tudor) adalah lebih mirip dengan pedusunan Arkitektur Tudorbethan.
Ulmeni, Buzău
Ulmeni merupakan sebuah komun yang terletak di wilayah Buzău, Romania.
Ranville
Ranville ialah komun di jabatan Calvados di wilayah Basse-Normandie di barat-laut Perancis.
Wallenhorst
merupakan sebuah munisipaliti terletak di daerah Osnabrück, Niedersachsen, Jerman.
Podmoklany
Podmoklany merupakan sebuah kampung dan kawasan perbandaran yang terletak di daerah Havlíčkův Brod, wilayah Vysočina, Republik Czech.
Lapangan Terbang Camsell Portage
Lapangan Terbang Camsell Portage terletak pada kedudukan Latitud N59* 36.6000', Longitud W109* 16.0167' pada ketinggian 228.60 meter dari aras laut..
Commercy
ialah komun di jabatan Meuse di timur-laut Perancis.
Ostercappeln
merupakan sebuah munisipaliti terletak di daerah Osnabrück, Niedersachsen, Jerman.
Sin
Sin (dalam bahasa Arab ﺱ  pada kedudukan terasing) adalah huruf keduabelas dalam abjad Arab. Huruf ini melambangkan fonem /s/.
Consenvoye
ialah komun di jabatan Meuse di timur-laut Perancis.
Masjid Bukit Senggeh
Masjid Felda Bukit Senggeh merupakan sebuah masjid yang terletak di Km. 54,  Felda Bukit Senggeh,  77100 Asahan,  Melaka.
Kampung Kubang Palas, Wakaf Bharu
Kampung Kubang Palas merupakan sebuah kampung yang terletak di Wakaf Bharu, dalam negeri Kelantan Darul Naim, iaitu sebuah negeri di utara  Malaysia. Kelantan merupakan sebuah negeri di utara Malaysia, dengan keluasan lebih kurang 14,922 km². Ia terletak di timur laut Semenanjung Malaysia, berhadapan dengan Laut China Selatan, dan bersempadan dengan Provinsi Narathiwat, Thailand. Kelantan ialah sebuah negeri agraria (pertanian) yang mempunyai banyak kawasan tanaman padi dan perkampungan nelayan.